Martin Luther King

Martin Luther King, Jr., nassù ai 15 ëd gené dël 1929, mòrt ai 4 d'avril dël 1968, a l'é stàit n'avosà leader dij drit sivij american. A l'era nassù a Atlanta, an Geòrgia. A l'era fij ëd Martin Luther King, Sr., e d'Alberta Williams King. A l'era sposà con Coretta Scott King.

A l'ha ancaminà a combate për ij drit sivij dël 1955, e a l'ha sempe vorsù dovré dij métod pacìfich. Ai 28 d'aost dël 1963 a l'ha guidà la marcia për ij drit sivij a Washington, e com ùltim orador, a l'ha fàit ël discors ch'a l'é conossù com "I have a dream", "Mi i l'heu un seugn". Dël 1964 a l'ha avù ël Premi Nobel për la pas.

Ai 4 d'avril dël 1968 a l'é stàit massà an n'atentà, a Memphis, ant ël Tennessee.

King, Martin Luther